Armilan hyvinvointiaseman röntgentutkimusyksikkö suljettuna

Palvelut tarjotaan jatkossa Etelä-Karjalan keskussairaalan röntgenosastolla.

Etelä-Karjalan hyvinvointialue tiedotti 8.5. kesän tuomista muutoksista terveys- ja sosiaalipalveluihin, jossa mainittiin Armilan röntgentutkimusyksikön olevan kesätauolla 17.6.–31.8.

Tilanne Armilan röntgentutkimusyksikön osalta on nyt täsmennyt ja se lopettaa toimintansa 17.6.2024.

- Myös perusterveydenhuollon röntgen- ja ultraäänitutkimukset tehdään jatkossa Etelä-Karjalan keskussairaalan röntgenosastolla, kertoo ylilääkäri Sami Raasakka.

Hyvinvointialueen kuvantamispalvelut tuottaa HUS Diagnostiikkakeskus.
Etelä-Karjalan keskussairaalan röntgenissä tehdään tavallisia röntgentutkimuksia ilman ajanvarausta ja muita tutkimuksia ajanvarauksella. Tutkimuksiin tarvitaan entiseen tapaan lääkärin lähete. Yhteystiedot ja aukioloajat voi tarkistaa täältä:https://www.hus.fi/potilaalle/sairaalat-ja-toimipisteet/etela-karjalan-keskussairaalan-rontgen

Lisätietoja:

Etelä-Karjalan hyvinvointialue: Sami Raasakka, ylilääkäri, p. 040 651 1594, sami.raasakka@ekhva.fi

HUS Diagnostiikkakeskus: Pirjo Suvanto, osastonhoitaja, p. 044 791 4756, pirjo.m.suvanto@hus.fi